3)

10. pantu aizstāj ar šādu: “10. pants Stāšanās spēkā 1. Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. To piemēro no 2012. gada 28. oktobra, ievērojot 2., 3., 4., 5. un 6. punktu. 2. II un VII pielikums attiecas uz nekomerciāliem pārvadājumiem ar gaisa baloniem un planieriem no 2013. gada 25. augusta, bet ne dalībvalstīs, kuras ir nolēmušas tos pilnīgi vai daļēji nepiemērot saskaņā ar noteikumiem, kas ir spēkā tāda lēmuma pieņemšanas laikā, un tādā mērā, kādā tās ir nolēmušas to darīt. Minētās dalībvalstis II un VII pielikumu piemēro no 2018. gada 8. aprīļa nekomerciāliem pārvadājumiem ar gaisa baloniem un no 2019. gada 8. aprīļa nekomerciāliem pārvadājumiem ar planieriem, vai attiecīgi no dienas, kas norādīta dalībvalsts lēmumā. 3. II, III, VII un VIII pielikums attiecas uz specializētiem pārvadājumiem ar gaisa baloniem un planieriem no 2014. gada 1. jūlija, bet ne dalībvalstīs, kuras ir nolēmušas tos pilnīgi vai daļēji nepiemērot saskaņā ar noteikumiem, kas ir spēkā tāda lēmuma pieņemšanas laikā, un tādā mērā, kādā tās ir nolēmušas to darīt. Minētās dalībvalstis II, III, VII un VIII pielikumu piemēro no 2018. gada 8. aprīļa specializētiem pārvadājumiem ar gaisa baloniem un no 2019. gada 8. aprīļa specializētiem pārvadājumiem ar planieriem, vai attiecīgi no dienas, kas norādīta dalībvalsts lēmumā. 4. II, III, VII un VIII pielikums attiecas uz specializētiem pārvadājumiem ar lidmašīnām un helikopteriem no 2014. gada 1. jūlija, bet ne dalībvalstīs, kuras ir nolēmušas tos pilnīgi vai daļēji nepiemērot saskaņā ar noteikumiem, kas ir spēkā tāda lēmuma pieņemšanas laikā, un tādā mērā, kādā tās ir nolēmušas to darīt. Minētās dalībvalstis II, III, VII un VIII pielikumu piemēro specializētiem pārvadājumiem ar lidmašīnām un helikopteriem no 2017. gada 21. aprīļa vai attiecīgi no dienas, kas norādīta dalībvalsts lēmumā. 5. II, III un IV pielikums attiecas uz: a) CAT pārvadājumiem ar B klases lidmašīnām vai nekompleksiem helikopteriem, kas sākas un beidzas vienā un tajā pašā lidlaukā vai ekspluatācijas vietā, no 2014. gada 1. jūlija, bet ne dalībvalstīs, kuras ir nolēmušas tos pilnīgi vai daļēji nepiemērot saskaņā ar noteikumiem, kas ir spēkā tāda lēmuma pieņemšanas laikā, un tādā mērā, kādā tās ir nolēmušas to darīt. Minētās dalībvalstis II, III un IV pielikumu piemēro CAT pārvadājumiem ar B klases lidmašīnām vai nekompleksiem helikopteriem, kas sākas un beidzas vienā un tajā pašā lidlaukā vai ekspluatācijas vietā, no 2017. gada 21. aprīļa vai attiecīgi no dienas, kas norādīta dalībvalsts lēmumā; b) CAT pārvadājumiem ar gaisa baloniem un planieriem no 2014. gada 1. jūlija, bet ne dalībvalstīs, kuras ir nolēmušas tos pilnīgi vai daļēji nepiemērot saskaņā ar noteikumiem, kas ir spēkā to lēmuma pieņemšanas laikā, un tādā mērā, kādā tās ir nolēmušas to darīt. Minētās dalībvalstis II, III un IV pielikumu piemēro no 2018. gada 8. aprīļaCAT pārvadājumiem ar gaisa baloniem un no 2019. gada 8. aprīļaCAT pārvadājumiem ar planieriem, vai attiecīgi no dienas, kas norādīta dalībvalsts lēmumā. 6. Šā panta 2., 3., 4. un 5. punktā noteiktajos laika posmos attiecīgi piemēro šādus noteikumus: a) No šīs regulas prasību spēkā stāšanās dienas kompetentās iestādes veic pakāpeniskus un efektīvus pasākumus, lai izpildītu minētās prasības, arī pielāgojot tām savas organizatoriskās un vadības sistēmas, personāla apmācību, procedūras un rokasgrāmatas un uzraudzības programmu. b) Ekspluatanti attiecīgi pielāgo savu pārvaldības sistēmu, mācību programmas, procedūras un rokasgrāmatas tā, lai tās atbilstu šīs regulas prasībām ne vēlāk kā dienā, kurā minētās prasības sāk piemērot. c) Līdz šīs regulas attiecīgo prasību piemērošanas sākumam sertifikātus, atļaujas un apstiprinājumus dalībvalstis turpina izdot, atjaunināt vai grozīt saskaņā ar noteikumiem, kuri bijuši spēkā pirms minēto prasību stāšanās spēkā, vai – CAT pārvadājumos, kuri sākas un beidzas vienā un tajā pašā lidlaukā vai ekspluatācijas vietā un kuros izmanto B klases lidmašīnas vai nekompleksus helikopterus – saskaņā ar: — Regulas (EEK) Nr. 3922/91 III pielikumu un saistītajiem atbrīvojumiem, ko dalībvalstis piešķīrušas saskaņā ar Regulas (EEK) Nr. 3922/91 8. panta 2. punktu – lidmašīnām, un — valsts prasībām – helikopteriem. d) Sertifikātus, atļaujas un apstiprinājumus, ko dalībvalsts izdevusi pirms šīs regulas attiecīgo prasību piemērošanas sākuma dienas, uzskata par izdotiem saskaņā ar minētajām prasībām. Tomēr tos attiecīgi aizstāj ar sertifikātiem, atļaujām un apstiprinājumiem, kas izdoti saskaņā ar šo regulu, ne vēlāk kā sešus mēnešus pēc šīs regulas attiecīgo prasību piemērošanas sākuma dienas. e) Ekspluatanti, kuriem ir deklarēšanas pienākums saskaņā ar šo regulu, iesniedz deklarācijas ne vēlāk kā šīs regulas attiecīgo prasību piemērošanas sākuma dienā.”;